ਉਰਮਿਲਾ ਬਲਵੰਤ ਆਪਤੇ
ਉਰਮਿਲਾ ਬਲਵੰਤ ਆਪਤੇ 1988 ਵਿਚ ਭਾਰਤੀਯਾਇਸਤਰੀ ਸ਼ਕਤੀ ਸੰਸਥਾ ਦੀ ਭਾਰਤੀ ਬਾਨੀ ਹੈ, ਜੋ ਔਰਤਾਂ ਦੇ ਸਸ਼ਕਤੀਕਰਨ ਨੂੰ ਸਮਰਪਿਤ ਹੈ। ਉਸਨੇ ਆਪਣੇ ਕੰਮ ਲਈ ਰਾਸ਼ਟਰਪਤੀ ਰਾਮ ਨਾਥ ਕੋਵਿੰਦ ਤੋਂ 2018 ਵਿੱਚ ਨਾਰੀ ਸ਼ਕਤੀ ਪੁਰਸਕਾਰ ਪ੍ਰਾਪਤ ਕੀਤਾ ਹੈ।

ਜ਼ਿੰਦਗੀ 
ਆਪਤੇ ਇੱਕ ਗਣਿਤ ਸ਼ਾਸਤਰੀ ਹੈ, ਜਿਸਨੇ ਗਣਿਤ ਵਿੱਚ ਮੁੰਬਈ ਯੂਨੀਵਰਸਿਟੀ ਤੋਂ ਮਾਸਟਰ ਦੀ ਡਿਗਰੀ ਪ੍ਰਾਪਤ ਕੀਤੀ। 1969 ਵਿਚ ਉਸਨੇ ਆਪਣੀ ਅਧਿਆਪਨ ਯੋਗਤਾ ਅਤੇ ਮਾਸਟਰ ਡਿਗਰੀ ਦੀ ਵਰਤੋਂ ਮੁੰਬਈ ਦੇ ਵੱਖ ਵੱਖ ਕਾਲਜਾਂ ਵਿਚ ਗਣਿਤ ਪੜ੍ਹਾਉਣ ਲਈ ਕੀਤੀ।

ਉਸਨੇ 1988 ਵਿਚ ਭਾਰਤੀਯਾ ਇਸਤਰੀ ਸ਼ਕਤੀ (ਬੀ.ਐਸ.ਐਸ.) ਦੀ ਸਥਾਪਨਾ ਕੀਤੀ। ਬੀ.ਐਸ.ਐਸ. ਔਰਤਾਂ ਦੇ ਸਸ਼ਕਤੀਕਰਨ ਲਈ ਇੱਕ ਸੰਗਠਨ ਹੈ ਜੋ ਜੈਂਡਰ ਦੇ ਅਧਾਰ 'ਤੇ ਵਿਤਕਰੇ ਨੂੰ ਖ਼ਤਮ ਕਰਨ ਅਤੇ ਔਰਤਾਂ ਦੇ ਸਸ਼ਕਤੀਕਰਨ ਵੱਲ ਧਿਆਨ ਦਿੰਦਾ ਹੈ। ਇਹ ਰਾਸ਼ਟਰ ਅਤੇ ਪਰਿਵਾਰ ਲਈ ਔਰਤਾਂ ਦੇ ਯੋਗਦਾਨ ਨੂੰ ਮਾਨਤਾ ਦੇਣ ਲਈ ਕੰਮ ਕਰਦਾ ਹੈ।

ਉਸਨੇ 1995 ਤੱਕ ਭਾਰਤੀਯਾ ਇਸਤਰੀ ਸ਼ਕਤੀ ਦੀ ਪ੍ਰਧਾਨ ਵਜੋਂ ਸੇਵਾ ਨਿਭਾਈ। ਉਸ ਸਾਲ ਉਹ ਆਲ-ਇੰਡੀਆ ਆਰਗੇਨਾਈਜਿੰਗ ਸੈਕਟਰੀ ਬਣ ਗਈ ਅਤੇ ਇਹ ਉਹ ਭੂਮਿਕਾ ਹੈ ਜਿਸ ਨੂੰ ਉਸਨੇ 2014 ਤੱਕ ਬਰਕਰਾਰ ਰੱਖਿਆ। ਆਪਣੇ ਸਮੇਂ ਦੌਰਾਨ ਉਸਨੇ ਭਾਰਤੀਯਾ ਇਸਤਰੀ ਸ਼ਕਤੀ ਸੰਗਠਨ ਵਿੱਚ ਦਿਲਚਸਪੀ ਰੱਖਣ ਵਾਲਿਆਂ ਦੀ ਸਹਾਇਤਾ ਲਈ ਦੇਸ਼ ਭਰ ਦੀ ਯਾਤਰਾ ਕੀਤੀ। ਭਾਰਤ ਵਿਚ ਦਸ ਰਾਜਾਂ ਦੀ ਘੱਟੋ ਘੱਟ ਇਕ ਸ਼ਾਖਾ ਹੈ ਅਤੇ ਇਸ ਦੀਆਂ ਕੁੱਲ 33 ਸ਼ਾਖਾਵਾਂ ਹਨ। 2014 ਤੋਂ ਉਹ ਬੀ.ਐਸ.ਐਸ. ਦੀ ਨੈਸ਼ਨਲ ਐਗਜ਼ੀਕਿਊਟਿਵ ਕਾਉਂਸਲ 'ਤੇ ਬੈਠਕ ਕੀਤੀ।

ਸਾਲ 2018 ਵਿੱਚ ਇਸਦੀ ਸਥਾਪਨਾ ਦੇ ਤੀਹ ਸਾਲ ਪੂਰੇ ਹੋਣ ਦੇ ਜਸ਼ਨ ਲਈ ਭਾਰਤੀਯਾ ਇਸਤਰੀ ਸ਼ਕਤੀ ਦੀ ਦੋ ਰੋਜ਼ਾ ਮੀਟਿੰਗ ਹੋਈ। ਇਸ ਸਮੇਂ ਦੌਰਾਨ ਇਸ ਨੇ ਭਾਰਤ ਭਰ ਦੇ 1,000 ਡੈਲੀਗੇਟ ਆਕਰਸ਼ਤ ਕੀਤੇ ਸਨ।

ਉਸ ਨੂੰ 2018 ਵਿੱਚ ਅੰਤਰਰਾਸ਼ਟਰੀ ਮਹਿਲਾ ਦਿਵਸ ਤੇ ਨਾਰੀ ਸ਼ਕਤੀ ਪੁਰਸਕਾਰ ਨਾਲ ਨਿਵਾਜਿਆ ਗਿਆ ਸੀ। ਰਾਸ਼ਟਰਪਤੀ ਕੋਵਿੰਦ ਨੇ ਇਹ ਪੁਰਸਕਾਰ ਨਵੀਂ ਦਿੱਲੀ ਦੇ ਰਾਸ਼ਟਰਪਤੀ ਭਵਨ ਵਿਖੇ ਦਿੱਤਾ, ਜਿਸ ਵਿੱਚ ਭਾਰਤ ਦੇ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਵੀ ਸ਼ਾਮਿਲ ਹੋਏ। ਉਸ ਸਾਲ 39 ਹੋਰ ਲੋਕਾਂ ਜਾਂ ਸੰਸਥਾਵਾਂ ਦਾ ਵੀ ਸਨਮਾਨ ਕੀਤਾ ਗਿਆ ਸੀ। ਉਨ੍ਹਾਂ ਨੂੰ ਇਹ ਪੁਰਸਕਾਰ ਅਤੇ 100,000 ਦਾ ਇਨਾਮ ਦਿੱਤਾ ਗਿਆ।

ਹਵਾਲੇ 
 
ਜ਼ਿੰਦਾ ਲੋਕ
ਮੁੰਬਈ ਦੇ ਲੋਕ
ਨਾਰੀ ਸ਼ਕਤੀ ਪੁਰਸਕਾਰ ਵਿਜੈਤਾ